****

|  |  |  |  |
| --- | --- | --- | --- |
| Váš list číslo/zo dňa  | *Naše číslo**45579 /2020-RIEK* | *Vybavuje/***🕿** | Banská Bystrica*Dňa 29.10.2020* |

**Tlačová správa**

**Od 9.11.2020 požadujeme pred príjmom na plánovanú hospitalizáciu/operáciu PCR test na covid - 19**

Veľmi nám záleží na bezpečnosti našich pacientov a nášho personálu. Preto budeme, vzhľadom na zhoršujúca sa epidemiologickú situáciu, od našich pacientov pri príjme na plánovanú hospitalizáciu/operáciu požadovať **negatívny výsledok PCR testu na Covid - 19**.

**Na PCR test sa objednajte na stránke** [**www.korona.gov.sk**](http://www.korona.gov.sk)**.**

Na stránke [**www.korona.gov.sk**](http://www.korona.gov.sk)kliknite na možnosť *"Požiadať o vyšetrenie"* a následne *"Mám záujem o vyšetrenie"*. Vyplníte formulár požadovanými údajmi a v časti "*Vyberte do akej skupiny patríte"* zvoľte - ***"Idem na predoperačné vyšetrenie"***

**Negatívny výsledok nie starší ako 72 hodín**

Výsledok testu príde v SMS. Akceptujeme výsledok testu, ktorý nie je starší ako 72 hodín. Výsledok predloží pacient pri príjme v tlačenej forme.

**Od 1.11. do 8.11.2020 akceptujeme negatívny výsledok z celoplošného testovania**

Aby sme zabezpečili plynulosť poskytovania zdravotnej starostlivosti u pacientov, ktorí majú byť prijatí na plánovanú hospitalizáciu/operáciu v termíne od 1.11. do 8.11.2020, budeme akceptovať negatívny výsledok **antigénového testu** z celoplošného testovania v SR.

Pacientom pri akútnom príjme, bude urobený antigénový test.

Ďakujeme za pochopenie.

Kontakt pre médiá:

Mgr. Ružena Maťašeje

hovorkyňa, PR manažérka

Mobil: 0917 714 909

E- mail: rmataseje@nspbb.sk